stanford-oval/wikipedia huggingface dataset:
พระธาตุยาคู

| --- | --- |
เจดีย์ฐานแปดเหลี่ยมสมัยอยุธยาของพระธาตุยาคู
th
ชื่ออื่น:  เจดีย์หมายเลข 10 เมืองฟ้าแดดสงยาง ธาตุใหญ่ 
ที่ตั้ง: ตำบลหนองแปน, จังหวัดกาฬสินธุ์, ประเทศไทย
พิกัด: 16°19′09.0″N 103°31′13.0″E﻿ / ﻿16.319167°N 103.520278°E﻿ / 16.319167; 103.520278
ประเภท: โบราณสถาน
ส่วนหนึ่งของ: เมืองฟ้าแดดสงยาง
ความเป็นมา
วัสดุ: อิฐ
สร้าง: ราวพุทธศตวรรษที่ 12–16
สมัย: ทวารวดี

 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: พระธาตุยาคู (ธาตุนายใหญ่)
ขึ้นเมื่อ: 3 มกราคม พ.ศ. 2480
เป็นส่วนหนึ่งของ: โบราณสถานในจังหวัดกาฬสินธุ์
เลขอ้างอิง: 0003341
 
 
พระธาตุยาคู เป็นโบราณสถานทางตอนเหนือของเมืองฟ้าแดดสงยาง ตำบลหนองแปน จังหวัดกาฬสินธุ์ คาดว่าสร้างราวสมัยทวารวดีช่วงพุทธศตวรรษที่ 12–16
ลักษณะทางกายภาพ > โบราณสถาน

โบราณสถานประกอบไปด้วยพระธาตุ เป็นศาสนสถานเนื่องในศาสนาพุทธในสมัยทวารวดี โดยลักษณะฐานอิฐสี่เหลี่ยมยกเก็จมีบันไดทางขึ้นทั้งสี่ด้าน ก่อด้วยอิฐขนาดใหญ่แบบอิฐที่พบในโบราณสถานสมัยทวารวดี ไม่สอปูน ด้านบนเป็นฐานแปดเหลี่ยม เป็นเจดีย์แบบสมัยอยุธยาซ้อนทับและมีหลักฐานว่าบูรณะใหม่ในสมัยรัตนโกสินทร์ รวมความสูงปัจจุบันสูง 15 เมตร มีขนาดกว้าง 16 เมตร
ลักษณะของพระธาตุยาคูจากการขุดแต่งของกรมศิลปากรพบว่า ก่อนที่จะเป็นองค์สถูปเจดีย์ ได้พบฐานเดิมซึ่งลึกลงไปจากสถานสถูปเจดีย์ในปัจจุบันอีกชั้นหนึ่ง ก่อด้วยอิฐมีผังคล้ายรูปกากบาท แต่มีการย่อมุม ที่ตรงปลายของแต่ละด้านที่ยื่นออกไปมีความสูงจากพื้นล่างขึ้นมาประมาณ 1 เมตรเศษ ต่อจากนั้นจึงเป็นฐานที่บูรณะขึ้นใหม่จากลักษณะที่เป็นกองอิฐธรรมดาตามรอยเดิมในลักษณะของฐานเขียง ผังแปดเหลี่ยมซ้อนกันสามชั้น และอีกชั้นที่สี่มีความสูงมากกว่าทุกชั้นแต่ทําส่วนบนสอบเข้าเล็กน้อย จากนั้นทําตอนบนเหนือขึ้นไปผายออกเล็กน้อย ทําส่วนบนสอบเข้าหาจุดศูนย์กลางโดยการก่ออิฐลดหลั่นเป็นขั้นบันไดขึ้นไปตอนบน แล้วจึงเป็นองค์ระฆังแปดเหลี่ยม ทรงอวบอ้วนสอบเข้าตอนปลายเล็กน้อยจากองค์ระฆังขึ้นไปชํารุดแต่ถูกบูรณะขึ้นใหม่
จากการขุดค้นทางโบราณคดี ทำให้กำหนดอายุพระธาตุยาคูไว้ในช่วงพุทธศตวรรษที่ 12–16 ฐานของเจดีย์ขุดพบใบเสมาสลักเป็นภาพเล่าเรื่องเกี่ยวกับพุทธประวัติปักไว้ที่ฐาน โดยมีเสมาหินทรายแผ่นหนึ่ง พบระหว่างการขุดแต่งองค์พระธาตุห่างไป 11 เมตร ทางด้านทิศตะวันออกเฉียงเหนือ โดยอยู่ในลักษณะที่คว่ำหน้าหันส่วยอดของปลายใบเสมาเข้าสู่องค์เจดีย์ ในความลึกจากระดับดินเดิมประมาณ 30 เซนติเมตร จากการศึกษาลักษณะประติมาณวิทยาของภาพสลัก แปลความได้ว่าเป็นภาพสลักเล่าเรื่องมโหสถชาดก กำหนดอายุได้ประมาณพุทธศตวรรษที่ 14–15 เช่นเดียวกับการกำหนดอายุของใบเสมาที่เมืองฟ้าแดดสงยาง
พระธาตุยาคูตั้งอยู่ภายในพื้นที่หมู่ 7 บ้านเสมา ตำบลหนองแปน อำเภอกมลาไสย จังหวัดกาฬสินธุ์
ลักษณะทางกายภาพ > โบราณวัตถุ

บริเวณพระธาตุยาคูชาวบ้านขุดค้นพบโบราณวัตถุต่างหลายอย่าง เช่น ใบเสมา ภาชนะเครื่องใช้ดินเผา กำไล แหวน กระดูกสัตว์ ลูกปัดแก้ว และเครื่องประดับชนิดต่าง ๆ และพระพิมพ์ดินเผาวางเรียงซ้อนทับกันจำนวนหลายร้อยองค์ เมื่อขุดลึกไปประมาณ 70 เซนติเมตร
โดยรอบพระธาตุยาคูมีใบเสมาจำนวนหนึ่งปักไว้ ใบเสมาสลักบางแผ่นสลักภาพเล่าเรื่องชาดกในพุทธศาสนา เช่น ชาดกเรื่องมโหสถชาดก ชาดกเรื่องภูริทัตชาดก เป็นต้น ถัดออกไปทางทิศใต้ประมาณ 25 เมตร มีซากเจดีย์สมัยทวารวดีกระจายตัวอยู่รวมกันห้าองค์
พระพิมพ์มีทั้งสมบูรณ์และแตกหักชำรุด พระพิมพ์ดินเผาในพื้นที่พระธาตุยาคู เรียกว่า กรุฟ้าแดดสงยางสมัยทวารวดี ซึ่งมีหลายพิมพ์ด้วยกันคือ พิมพ์ใหญ่ พิมพ์กลาง พิมพ์เล็กพิมพ์กลีบบัว (หลังกุ้ง) พิมพ์ปกโพธิ์ และพิมพ์พระแผง แต่พระพิมพ์ที่ได้รับความนิยมสูงสุดของพระกรุฟ้าแดดสงยางคือ พิมพ์ใหญ่นิยม องค์พระมีขนาดกว้าง 5 นิ้ว สูง 7 นิ้ว
ประวัติ

ชาวบ้านเชื่อกันว่าพระธาตุยาคูเป็นที่บรรจุอัฐิของพระเถระผู้ใหญ่ผู้ตั้งหมู่บ้านที่ชาวเมืองเคารพนับถือ เนื่องจากคำว่า "ยาคู" เป็นคำเรียกสมณศักดิ์ของพระสงฆ์ของภาคอีสานโบราณ ซึ่งเมื่อพระสงฆ์รูปใดเป็นผู้ประพฤติปฏิบัติดีมีคุณธรรมและบวชมาแล้วไม่น้อยกว่าสามพรรษา ชาวบ้านจะนิมนต์มาทำพิธีฮึดสรง จากนั้นก็ได้เลื่อนสมณศักดิ์เป็น "ยาคู ยาซา"
ข้อมูลจากการสัมภาษณ์ชาวบ้านผู้สูงอายุกล่าวถึงเมืองโบราณบริเวณที่ตั้งพระธาตุยาคูว่า เดิมพื้นที่บริเวณนี้เป็นที่รกร้างปรากฏมีซากเจดีย์และแผ่นหินรูปใบเสมาอยู่มากมาย ชาวบ้านเห็นเป็นทำเลดี จึงได้มีชาวบ้านกลุ่มหนึ่งอพยพออกมาจากเมืองกมลาไสย มาตั้งบ้านเรือนและจับจองที่ทำไร่นา และเรียกหมู่บ้านตัวเองว่าบ้านบักก้อม ซึ่งเรียกตามชื่อเสือโคร่งหางด้วนที่พบบริเวณป่าใกล้หมู่บ้าน
การอพยพมาตั้งบ้านเรือนมีพระภิกษุอันเป็นที่เคารพนับถือของชาวบ้านตามมาและตั้งสำนักสงฆ์และกลายเป็นวัดประจำหมู่บ้าน ภิกษุรูปนี้ชาวบ้านเรียกว่า ยาคูง่อม เมื่อภิกษุรูปนี้มรณภาพลง ชาวบ้านจึงทำศาลใส่อัฐิไว้ในบริเวณบ้านบักก้อม ภายหลังหมู่บ้านแห่งนี้ได้ชื่อใหม่ว่า "บ้านเสมา”"บริเวณที่ตั้งศาลเป็นวัดประจำหมู่บ้าน ชื่อว่า วัดโพธิชัยเสมาราม ต่อมา เมื่อชาวบ้านยุคใหม่เห็นว่ามีซากเจดีย์ขนาดใหญ่สมบูรณ์กว่าที่อื่น ชาวบ้านจึงคิดว่าเป็นที่บรรจุอัฐิของภิกษุยาคูง่อม จึงเรียกเจดีย์แห่งนี้ว่า พระธาตุยาคู จวบจนปัจจุบัน
อย่างไรก็ตาม กรมศิลปากรได้ขุดแต่งและบูรณะเจดีย์องค์นี้ในช่วงปี พ.ศ. 2510–2522 ผลจากการขุดค้นทางโบราณคดีที่พระธาตุยาคู ทราบว่าพระธาตุยาคูมีมาแล้วตั้งแต่สมัยทวารวดี อายุประมาณพุทธศตวรรษที่ 12–16 ขัดแย้งกับความเชื่อของชาวบ้านในปัจจุบันเกี่ยวกับการบรรจุอัฐิของพระภิกษุที่ชาวบ้านนับถือในช่วงที่เพิ่งตั้งหมู่บ้านซึ่งเป็นช่วงเวลาไม่นานมานี้ ประกอบกับผลการขุดพบใบเสมาสลักภาพเล่าเรื่องในพุทธศาสนาปักไว้ที่ฐานพระธาตุ ดังนั้น พระธาตุยาคูคงไม่ใช่เจดีย์ที่บรรจุอัฐิธาตุของพระเถระดังความเชื่อของชาวบ้านในปัจจุบัน ส่วนคำเรียก "พระธาตุยาคู" เป็นคำเรียกต่อกันมาจนกระทั่งทางกรมศิลปากรเข้ามาบูรณปฏิสังขรณ์จึงเรียกตามชาวบ้านด้วย
พระธาตุยาคู ได้ขึ้นทะเบียนเป็นโบราณสถานโดยประกาศในราชกิจจานุเบกษา เมื่อวันที่ 29 พฤศจิกายน พ.ศ. 2545
อำเภอมุโดน

| อำเภอมุโดน မုဒုံမြို့နယ် |
| --- | --- |
อำเภอ
ที่ตั้งอำเภอมุโดน (สีแดง) ในจังหวัดมอละมไยน์
พิกัด:  16°15′28″N 97°42′59″E﻿ / ﻿16.25778°N 97.71639°E﻿ / 16.25778; 97.71639
ประเทศ:  พม่า
รัฐ:  รัฐมอญ
จังหวัด: มอละมไยน์
เมืองหลัก: มุโดน
ประชากร (พ.ศ. 2557)
 • ทั้งหมด: 190,737 คน
เขตเวลา: UTC+6:30 (เวลามาตรฐานพม่า)
อำเภอมุโดน (พม่า: မုဒုံမြို့နယ်) เป็นอำเภอหนึ่งของจังหวัดมอละมไยน์ รัฐมอญ ประเทศพม่า เมืองหลักคือ มุโดน
โฮชิมาจิ ซูอิเซ

โฮชิมาจิ ซุยเซย์ (ญี่ปุ่น: 星街すいせい; โรมาจิ: Hoshimachi Suisei) เป็นเวอร์ชวลยูทูบเบอร์ชาวญี่ปุ่น เธอเริ่มสร้างวิดีโอในฐานะเวอร์ชวลยูทูบเบอร์อิสระเมื่อเดือนมีนาคม พ.ศ. 2561 เธอเข้ามาอยู่ในสังกัดโฮโลไลฟ์ ในเดือนพฤษภาคม 2562 กิจกรรมของเธอส่วนใหญ่จะเป็นการร้องเพลง เล่นวิดิโอเกม หรือการวาดรูปแบบถ่ายทอดสด
ในเดือนมิถุนายน 2564 เธอมีผู้ติดตามบนยูทูบมากกว่า 1,000,000 คน เธอปรากฏตัวนอกยูทูบและปีลีปีลีตามรายการโทรทัศน์และวิทยุของญี่ปุ่นในฐานะบุคคลเสมือนจริง ในฐานะนักร้อง โฮชิมาจิเปิดตัวดิจิทัลซิงเกิล "Next Color Planet" ในเดือนมีนาคม 2563 ซึ่งมีอันดับสูงสุดคือที่ห้าของการจัดอันดับซิงเกิลรายวันของ Oricon ตามด้วยซิงเกิล "Ghost" ในเดือนเมษายน 2564 ซึ่งมีอันดับสูงสุดคือที่หนึ่ง ในวันที่ 29 กันยายน 2564 เธอได้ปล่อยอัลบั้มที่มีชื่อว่า "Still Still Stellar" ซึ่งขึ้นสูงสุดที่ 5 ในการจัดอันดับอัลบั้มรายวันของออริคอน ซึ่งเป็นอันดับที่สูงที่สุดสำหรับวีทูบเบอร์
การทำงาน

โฮชิมาจิ ซุยเซย์สร้างช่องยูทูบเมื่อวันที่ 18 มีนาคม 2561 และเปิดเผยตัวละครที่เธอออกแบบเองทางทวิตเตอร์ในวันเดียวกัน เธอเผยแพร่วิดิโอแรกบนยูทูปเมื่อวันที่ 22 มีนาคม 2561 ในฐานะวีทูปเบอร์ที่ไม่สังกัดค่ายใด  หลังจากนั้นในวันที่ 30 เมษายน เธอปล่อยวิดีโอโคฟเวอร์เพลงแรก ซูอิเซเข้าเป็นสมาชิกค่าย S:gnal ในวันที่ 2 กรกฎาคม 2561 แต่ก็ออกมาเมื่อ 4 สิงหาคม โฮชิมาจิปล่อยเพลงแรกที่มีชื่อว่า "Comet" ในวันที่ 22 พฤศจิกายน 2561 และตามมาด้วยเพลง ญี่ปุ่น: "天球、彗星は夜を跨いで"; โรมาจิ: "Tenkyū, Suisei wa Yoru o Mataide" ในวันที่ 22 มีนาคม 2562
ในวันที่ 19 พฤษภาคม 2562 โฮชิมาจิเข้าร่วมโฮโลไลฟ์ โปรดักชั่นผ่านทาง INoNaKa Music ซึ่งเป็นค่ายเพลงใหม่พร้อมกับวีทูบเบอร์ AZKi ถัดมาในวันที่ 28 พฤศจิกายน โฮชิมาจิประกาศผ่านทางทวิตเตอร์ว่าเธอจะย้ายไปยังกลุ่มโฮโลไลฟ์ คัฟเวอร์ คอร์ป. ซึ่งเป็นต้นสังกัดของเธอประกาศการย้ายของเธออย่างเป็นทางการเมื่อวันที่ 29 พฤศจิกายน และมีผลบังคับใช้ในวันที่ 1 ธันวาคม นอกจากนี้เธอยังได้รับโมเดลใหม่โดยมาจากการปรับเปลี่ยนโมเดลจากเทชิมะ นาริ
เธอเข้าร่วมคอนเสิร์ต "hololive 1st fes. Nonstop Story" ที่จัดขึ้นที่ Toyosu PIT ในวันที่ 24 มกราคม 2563 พร้อมกับสมาชิกของโฮโลไลฟ์ เธอมียอดผู้ติดตามบนยูทูบครบ 100,000 คน เมื่อวันที่ 31 มกราคม 2563 ในวันที่ 1 มีนาคม 2563 เธอเปิดตัวโมเดล 3 มิติที่สร้างโดย Yatsurugi โดยสตรีมนี้มียอดผู้รับชมสดสูงสุดถึง 55,000 คน
ในวันที่ 22 มีนาคม 2563 เธอปล่อยเพลงใหม่ที่มีชื่อว่า "Next Color Planet" ซึ่งได้รับอันดับที่ 5 ในการจัดอันดับซิงเกิลรายวันของ Oricon ในวันที่ปล่อยเพลง
ในวันที่ 13 เมษายน 2564 เธอปล่องซิงเกิลใหม่ที่มีชื่อว่า "Ghost" ซึ่งได้รับอันดับที่ 1 ในการจัดอันดับซิงเกิลรายวันของ Oricon ในวันที่ปล่อยเพลง และยังขึ้นเป็นอันดับ 1 ในบริการสตรีมมิ่งเพลงอื่นๆ เช่น iTunes Japan, Amazon Music Japan และ Mora เพลงนี้ยังเป็นเพลงของวีทูบเบอร์เพลงแรกที่สามารถอยู่ในการจัดอันดับซิงเกิลรายวันของ Oricon ได้ 2 วันติดต่อกัน และเป็นเพลงแรกที่ได้อยู่ในการจัดอันดับซิงเกิลรายสัปดาห์ของ Oricon โดยได้อันดับที่ 11 เพลงนี้ยังอยู่ในการจัดอันดับเพลงรายวันของ Billboard Japan โดยอยู่ที่อันดับที่ 15 ของสัปดาห์นั้น
ในฤดูร้อนของปี 2564 เธอปล่อยเอกซ์เทนเดดเพลย์ติดต่อกันในแต่ละเดือน โดยเริ่มด้วย "Bluerose / Comet" ในวันที่ 25 มิถุนายน, Kakero / Tenkyū, Suisei wa Yoru o Mataide ในวันที่ 8 กรกฎาคม และ "Jibun Katte Dazzling / Bye Bye Rainy" ในวันที่ 21 สิงหาคม 2564
ในวันที่ 29 กันยายน 2564 เธอปล่อยอัลบั้มแรกของเธอที่มีชื่อว่า "Still Still Stellar" ซึ่งได้ติดการจัดอันดับอัลบั้มรายวันของ Oricon ในอันดับที่ 5 ซึ่งเป็นอัลบั้มแรกของวีทูบเบอร์ที่สามารถติดการจัดอันดับนี้ได้ และยังติดอันดับที่ 1 บน iTunes ในพื้นที่ ญี่ปุ่น, ฮ่องกง, มาเลเซีย, สิงคโปร์ และไต้หวัน
ผลงาน > เอกซ์เทนเดดเพลย์

| ชื่อ | วันที่วางจำหน่าย | ค่ายเพลง | รูปแบบ |
| --- | --- | --- | --- |
| "Bluerose/Comet" | 26 มิถุนายน 2564 | Cover Corp. | ดิจิทัล EP |
| ญี่ปุ่น: "駆けろ / 天球、彗星は夜を跨いで"; โรมาจิ: Kakero / Tenkyū, Suisei wa Yoru o Mataide | 9 กรกฎาคม 2564 | Cover Corp. | ดิจิทัล EP |
| ญี่ปุ่น: "自分勝手Dazzling / バイバイレイニー"; โรมาจิ: "Jibun Katte Dazzling / Bye Bye Rainy" | 22 สิงหาคม 2564 | Cover Corp. | ดิจิทัล EP |
| "Template / Wicked feat. Mori Calliope" | 1 เมษายน 2565 | Cover Corp. | ดิจิทัล EP |
ผลงาน > ซิงเกิล

| ชื่อ | วันที่วางจำหน่าย | ค่ายเพลง | รูปแบบ |
| --- | --- | --- | --- |
| "Comet" | 22 พฤศจิกายน 2561 | - | มิวสิกวิดีโอทางยูทูบ |
| ญี่ปุ่น: "天球、彗星は夜を跨いで"; โรมาจิ: "Tenkyū, Suisei wa Yoru o Mataide" | 22 มีนาคม 2562 | - | มิวสิกวิดีโอทางยูทูบ |
| "Next Color Planet" | 22 มีนาคม 2563 | Cover Corp. | ดิจิทัลซิงเกิล |
| "Ghost" | 14 เมษายน 2564 | Cover Corp. | ดิจิทัลซิงเกิล |
| ญี่ปุ่น: "灼熱にて純情(wii-wii-woo)"; โรมาจิ: "Syakunetsu Nite Junjou(wii-wii-woo)" | 5 พฤศจิกายน 2565 | Cover Corp. | ดิจิทัลซิงเกิล |
| ญี่ปุ่น: "放送室"; โรมาจิ: "Hōsōshitsu" | 21 พฤศจิกายน 2565 | Cover Corp. | ดิจิทัลซิงเกิล |
| ญี่ปุ่น: "ソワレ"; โรมาจิ: "Soirée" | 19 ธันวาคม 2565 | Cover Corp. | ดิจิทัลซิงเกิล |
| ญี่ปุ่น: "先駆者"; โรมาจิ: "Senkusha" | 29 มกราคม 2566 | Cover Corp. | ดิจิทัลซิงเกิล |
| "Stellar Stellar - From The First Take" | 10 กุมภาพันธ์ 2566 | Cover Corp. | ดิจิทัลซิงเกิล |
| ญี่ปุ่น: みちづれ - From The First Take; โรมาจิ: "Michizure - From The First Take" | 22 กุมภาพันธ์ 2566 | Cover Corp. | ดิจิทัลซิงเกิล |
| ญี่ปุ่น: スイちゃんのメンテナンスソング; โรมาจิ: "Sui-chan no Maintenance Song" | 1 เมษายน 2566 | Cover Corp. | ดิจิทัลซิงเกิล |
| ญี่ปุ่น: ザイオン; โรมาจิ: "Xion" | 6 พฤศจิกายน 2566 | Cover Corp. | ดิจิทัลซิงเกิล |
ผลงาน > อัลบั้ม

| ชื่อ | วันที่วางจำหน่าย | ค่ายเพลง | รูปแบบ |
| --- | --- | --- | --- |
| "Still Still Stellar" | 29 กันยายน 2564 | Cover Corp. | ซีดี |
| "SPECTER" | 25 มกราคม 2566 | Cover Corp. | ซีดี |
ผลงาน > ในชื่อโฮโลไลฟ์ไอดอลโปรเจ็กต์

| ชื่อ | วันที่วางจำหน่าย | ค่ายเพลง | รูปแบบ |
| --- | --- | --- | --- |
| "Prism Melody" | 13 มีนาคม 2565 | Cover Corp. | ดิจิทัลซิงเกิล |
| ญี่ปุ่น: 飛んでK！ホロライブサマー; โรมาจิ: "Tonde K! hololive summer" | 19 สิงหาคม 2565 | Cover Corp. | ดิจิทัลซิงเกิล |
| Sparklers | 26 สิงหาคม 2565 | Cover Corp. | ดิจิทัลซิงเกิล |
| ญี่ปุ่น: ホロライブ・サマー2022; โรมาจิ: "Hololive Summer 2022" | 1 กันยายน 2565 | Cover Corp. | ดิจิทัล EP |
| ญี่ปุ่น: 青春アーカイブ; โรมาจิ: "Seishun Archive" | 2 กรกฎาคม 2566 | Cover Corp. | ดิจิทัลซิงเกิล |
ผลงาน > ร่วมกับศิลปินอื่น

| ชื่อ | กับ | วันที่วางจำหน่าย | ค่ายเพลง | รูปแบบ |
| --- | --- | --- | --- | --- |
| ญี่ปุ่น: 3時12分; โรมาจิ: "Sanji Juunihun" | Taku Inoue | 14 กรกฎาคม 2564 | VIA/Toy's Factory | ดิจิทัลซิงเกิล |
| "The Last Frontier" | AZKi | 15 ตุลาคม 2564 | Cover Corp. | ดิจิทัลซิงเกิล |
| "Out of Frame" | Inui Toko | 22 ตุลาคม 2564 | Cover Corp. | ดิจิทัลซิงเกิล |
| ญี่ปุ่น: 藍より群青; โรมาจิ: "Ai Yori Gunjo" | Takaaki Natsushiro | 25 ธันวาคม 2564 | - | ดิจิทัล EP |
| "Capsule" | โมริ คาลิโอเป | 4 เมษายน 2565 | ยูนิเวอร์แซลมิวสิก | ดิจิทัลซิงเกิล |
| "Story Time" | AZKi, มูน่า โฮชิโนว่า, ไอริส | 31 ธันวาคม 2565 | Cover Corp. | ดิจิทัลซิงเกิล |
| ญี่ปุ่น: プラネタリウム; โรมาจิ: "Planetarium" | Deco*27 | 15 มีนาคม 2566 | VIA/Toy's Factory | ซีดี |
| ญี่ปุ่น: レクイエム; โรมาจิ: "Requiem" | Kanaria | 15 เมษายน 2566 | - | ดิจิทัลซิงเกิล |
| ญี่ปุ่น: なかま歌; โรมาจิ: "Nakamaka" | ชิระนุอิ แฟลร์, โอมารุ โพลก้า, ซากุระ มิโกะ และ ชิโรกาเนะ โนเอล | 28 สิงหาคม 2566 | Cover Corp. | ดิจิทัลซิงเกิล |
| ญี่ปุ่น: シュガーラッシュ; โรมาจิ: "Sugar Rush" | ซากุระ มิโกะ | 3 พฤศจิกายน 2566 | Cover Corp. | ดิจิทัลซิงเกิล |
ผลงาน > ในชื่อมิดไนท์แกรนด์ออร์เคสตรา

| ชื่อ | วันที่วางจำหน่าย | ค่ายเพลง | รูปแบบ |
| --- | --- | --- | --- |
| "SOS" | 13 เมษายน 2565 | VIA/Toy's Factory | ดิจิทัลซิงเกิล |
| "Overture" | 27 กรกฎาคม 2565 | VIA/Toy's Factory | ซีดี |
| "Moonlightspeed" | 16 กันยายน 2565 | VIA/Toy's Factory | ดิจิทัลซิงเกิล |
| ญี่ปุ่น: 夜を待つよ; โรมาจิ: "Yoru o Matsu yo" | 8 กันยายน 2566 | VIA/Toy's Factory | ดิจิทัลซิงเกิล |
| "Midnight Mission" | 25 ตุลาคม 2566 | VIA/Toy's Factory | ดิจิทัลซิงเกิล |
แหล่งข้อมูลอื่น

เว็บไซต์ทางการ
บาโฮนูเอโบ

| --- | --- |
ภาพถ่ายบาโฮนูเอโบจากนาซา
ชื่ออื่น: หมู่เกาะเปเตรล
ภูมิศาสตร์
ที่ตั้ง: ทะเลแคริบเบียน
พิกัด: 15°53′N 78°38′W﻿ / ﻿15.883°N 78.633°W﻿ / 15.883; -78.633
จุดสูงสุด: สถานที่ไม่มีชื่อบนโลว์คีย์
การปกครอง
โคลอมเบีย
ประชากรศาสตร์
ประชากร: 0
บาโฮนูเอโบ (สเปน: Bajo Nuevo) หรือ หมู่เกาะเปเตรล (islas Petrel) เป็นกลุ่มของเทือกปะการังและเกาะเล็ก ๆ ที่มีหญ้าปกคลุม ตั้งอยู่ในด้านตะวันตกของทะเลแคริบเบียน บาโฮนูเอโบเป็นเกาะที่มีข้อพิพาททางการปกครอง โดยเป็นดินแดนที่โคลอมเบีย จาเมกา นิการากัว และสหรัฐอเมริกาต่างอ้างสิทธิ์ครอบครอง แต่ปัจจุบันโคลอมเบียเป็นผู้ควบคุม เพื่อนบ้านที่อยู่ใกล้ที่สุดคือเกาะเซร์รานิยา ตั้งอยู่ห่างออกไปทางทิศตะวันตก 110 กิโลเมตร (68 ไมล์)
แหล่งข้อมูลอื่น

Website with a map of San Andrés and Providencia, Serranilla Bank, Bajo Nuevo Bank and Rosalind Bank เก็บถาวร 2017-09-02 ที่ เวย์แบ็กแมชชีน
Aerial picture of Bajo Nuevo Bank เก็บถาวร 2011-09-04 ที่ เวย์แบ็กแมชชีน — the website is related to San Andrés and Providencia.
WorldStatesmen — lists the bank under United States.
บองโกแคต

บองโกแคต (อังกฤษ: Bongo Cat) เป็นอินเทอร์เน็ตมีมที่มีต้นกำเนิดจากผู้ใช้ทวิตเตอร์ที่สร้างและทวีตภาพ GIF ของแมวสีขาวตีโต๊ะด้วยอุ้งเท้าหน้าสองขา ภายหลังผู้ใช้ทวิตเตอร์คนอื่นตอบกลับทวีตนี้ด้วยภาพ GIF ดัดแปลง ซึ่งรวมถึงฉบับที่แมวตีบองโกในทำนองเพลง ซูเปอร์มาริโอเวิลด์ คำตอบกลับนี้กลายเป็นกระแสและทำให้ภาพ GIF นี้ถูกแก้ไขให้เข้ากับเพลงอื่น ๆ
ประวัติ

ภาพ GIF บองโกแคตฉบับดั้งเดิมสร้างขึ้นในวันที่ 7 พฤษภาคม ค.ศ. 2018 โดยผู้ใช้ทวิตเตอร์ @StrayRogue และ @DitzyFlama นำภาพมาดัดแปลงด้วยการเพิ่มบองโกให้แมวมาตีในทำนอง "Athletic" จาก ซูเปอร์มาริโอเวิลด์ ภายหลังมีผู้ใช้ไปดัดแปลงเข้ากับเพลงอื่นและเครื่องดนตรีชนิดอื่นในวิดีโอแฟนเมด ซึ่งปรากฏในสื่อสังคมอย่างยูทูบและทวิตเตอร์ มีมนี้ครอบคลุมเพลงจากวิดีโอเกมหลายเพลง เช่น เสียงดนตรีจาก Persona 5 และซูเปอร์มาริโอ เช่นเดียวกันกับเพลงกระแสหลักอย่าง"แอฟริกา" ของโตโต และ"Sandstorm" ของDarude หลังได้รับความนิยมเพิ่มขึ้น Stray Rogue จึงเริ่มสร้างและขายสินค้าบองโกแคต มีผู้นำบองโกแคตมาทำเป็นเว็บไซต์แบบโต้ตอบ
คำตอบรับ

Polygon และ Uproxx กล่าวถึงบองโกแคตว่าเป็นมีมที่ดีที่สุดใน ค.ศ. 2018 The Daily Dot กล่าวถึงสิ่งนี้ว่าเป็นมีมที่จริงใจและมีประโยชน์มากที่สุดใน ค.ศ. 2018 Reid McCarter จาก The A.V. Club และ Megan Farokhmanesh จาก The Verge ต่างยกย่องมีมนี้ Nicole Clark จาก Vice กล่าวถึงมีมนี้เป็น "สิ่งที่ดีอย่างเดียวบนอินเทอร์เน็ต"
วิจิตร ศรีสอ้าน

| ศาสตราจารย์วิจิตร ศรีสอ้านม> ป.ช., ม.ว.ม., ท.จ.ว. |
| --- | --- |
วิจิตร ในปี พ.ศ. 2550

รัฐมนตรีว่าการกระทรวงศึกษาธิการ
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551
นายกรัฐมนตรี: สุรยุทธ์ จุลานนท์
ก่อนหน้า: จาตุรนต์ ฉายแสง
ถัดไป: สมชาย วงศ์สวัสดิ์
อธิการบดีมหาวิทยาลัยธรรมศาสตร์
รักษาการ
ดำรงตำแหน่ง 14 พฤศจิกายน พ.ศ. 2520 – 12 ธันวาคม พ.ศ. 2520
ก่อนหน้า: ศาสตราจารย์ ปรีดี เกษมทรัพย์
ถัดไป: ศาสตราจารย์ ประภาศน์ อวยชัย
อธิการบดีมหาวิทยาลัยขอนแก่น
รักษาการ
ดำรงตำแหน่ง 21 กุมภาพันธ์ พ.ศ. 2521 – 13 กันยายน พ.ศ. 2521
ก่อนหน้า: ศาสตราจารย์ นาวาตรี กำจร มนุญปิจุ
ถัดไป: ศาสตราจารย์ วิทยา เพียรวิจิตร
 
ข้อมูลส่วนบุคคล
เกิด: 22 ธันวาคม พ.ศ. 2477 จังหวัดฉะเชิงเทรา ประเทศสยาม
เสียชีวิต: 30 กันยายน พ.ศ. 2566 (88 ปี)
พรรคการเมือง: ประชาธิปัตย์ (2551–2566)
คู่สมรส: สุคนธ์ ศรีสอ้าน

ศาสตราจารย์ วิจิตร ศรีสอ้าน  (22 ธันวาคม พ.ศ. 2477 - 30 กันยายน พ.ศ. 2566) เป็นนักการศึกษาชาวไทย อดีตนายกสภามหาวิทยาลัยสุโขทัยธรรมาธิราช  อดีตนายกสภามหาวิทยาลัยเทคโนโลยีสุรนารี อดีตที่ปรึกษาสำนักงานรับรองมาตรฐานและประกันคุณภาพการศึกษา (สมศ.) อดีตรัฐมนตรีว่าการกระทรวงศึกษาธิการ อดีตปลัดทบวงมหาวิทยาลัย อดีตอธิการบดีมหาวิทยาลัยสุโขทัยธรรมาธิราช อดีตอธิการบดีมหาวิทยาลัยเทคโนโลยีสุรนารี อดีตรองประธานสถาบันวิจัยจุฬาภรณ์ อดีตนายกสภามหาวิทยาลัยราชภัฏเทพสตรี และอดีตนายกสภามหาวิทยาลัยวลัยลักษณ์
ประวัติ

ศาสตราจารย์ วิจิตร ศรีสอ้าน เกิดเมื่อวันที่ 22 ธันวาคม พ.ศ. 2477 ที่ตำบลสนามจันทร์ อำเภอบ้านโพธิ์ จังหวัดฉะเชิงเทรา ศ.วิจิตร ถึงแก่อนิจกรรมเมื่อวันที่ 30 กันยายน พ.ศ. 2566 อายุ 88 ปี
รางวัลเกียรติคุณ

นักบริหารการศึกษาดีเด่น ภาควิชาบริหารการศึกษา คณะครุศาสตร์ จุฬาลงกรณ์มหาวิทยาลัย พ.ศ. 2516
นักการศึกษาดีเด่น สภาการศึกษาเพื่อการสอนระหว่างประเทศ พ.ศ. 2527
รางวัลข้าราชการดีเด่นครุฑทองคำ พ.ศ. 2529 จากสมาคมข้าราชการพลเรือน
รางวัล Outstanding Achievement Award จาก University of Minnesota Board of Regents ในปี พ.ศ. 2529 (ค.ศ. 1986)
รางวัลเกียรติคุณสังข์เงิน (นักบริหารการศึกษาดีเด่น) พ.ศ. 2534 จากสมาคมนักประชาสัมพันธ์แห่งประเทศไทย
นักรัฐประศาสนศาสตร์ดีเด่น ประจำปี พ.ศ. 2536 จากสมาคมรัฐประศาสนศาสตร์แห่งประเทศไทย
รางวัลนักนวัตกรรมทางการศึกษาดีเด่น พ.ศ. 2536 จากสมาคมนิเทศการศึกษาแห่งประเทศไทย
รางวัลนิสิตเก่าดีเด่น คณะอักษรศาสตร์ จุฬาลงกรณ์มหาวิทยาลัย ประจำปี พ.ศ. 2538
เข็มกิตติการทองคำและโล่กิตติการ มหาวิทยาลัยเทคโนโลยีสุรนารี พ.ศ. 2544
ผลงานดีเด่น (MERITORIOUS SERVICE AWARD) ASIAN ASSOCIATION OF OPEN UNIVERSITIES พ.ศ. 2544
ได้รับการประกาศเกียรติคุณยกย่องให้เป็น “บิดาแห่งสหกิจศึกษาไทย” โดยสำนักงานคณะกรรมการการอุดมศึกษา กระทรวงศึกษาธิการ  ในวันสหกิจศึกษาไทย เมื่อวันที่ 6 มิถุนายน 2552
ได้รับการประกาศเกียรติคุณ ในฐานะผู้ริเริ่มและประกอบคุณูปการต่อกิจกรรมค่ายอาสาสมัคร ในโอกาสครบ 50 ปี ค่ายอาสาสมัคร จุฬาลงกรณ์มหาวิทยาลัย เมื่อวันที่ 28 พฤศจิกายน 2552
ได้รับการยกย่องให้เป็น ALL-TIME FAME 2010 โดยมูลนิธิฟุลไบรท์ไทยและมูลนิธิการศึกษาไทย-อเมริกัน
รางวัลเกียรติคุณผลงานดีเด่น The Darrell Bloom Award จาก International Council on Education for Teaching (ICET) พ.ศ. 2556
รางวัลเกียรติคุณผลงานดีเด่น  The Mr. Donald Maclaren, Jr Academic Award 2013 จาก สมาคมสหกิจศึกษาโลก (World Association of Cooperative Education - WACE)
ได้รับตำแหน่ง Chairman Emeritus of AUAP (Association of Universities of Asia and the Pacific) เมื่อวันที่ 8 พฤศจิกายน 2559
รางวัลเกียรติคุณผลงานดีเด่น 2016 Lifetime Achievement Award จาก Southern African Society for Cooperative Education (SASCE)
รางวัลเกียรติคุณผลงานดีเด่น The University of Cincinnati: Hall of Honor in Cooperative Education 2017
ปรัชญาดุษฎีบัณฑิตกิตติมศักดิ์ (Doctor of Philosophy) สาขาวิชาการบริหารการศึกษา มหาวิทยาลัยศรีนครินทรวิโรฒ พ.ศ. 2559
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2529 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2548 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2532 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2563 –  เหรียญดุษฎีมาลา เข็มศิลปวิทยา (ร.ด.ม.(ศ)) สาขาศึกษาศาสตร์
พ.ศ. 2529 –  เหรียญจักรพรรดิมาลา (ร.จ.พ.)
พ.ศ. 2551 –  เหรียญลูกเสือสดุดี ชั้นที่ 1
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ออสเตรีย :
พ.ศ. 2537 -  เครื่องอิสริยาภรณ์กิตติคุณแห่งสาธารณรัฐออสเตรีย ชั้นมหาอิสริยาภรณ์ทอง (พร้อมดารา)
แหล่งข้อมูลอื่น

ข้อมูล ศาสตราจารย์ ดร.วิจิตร ศรีสอ้าน เก็บถาวร 2018-04-27 ที่ เวย์แบ็กแมชชีน จากวิจิตรลิขิต
เว็บไซต์มูลนิธิการศึกษาไทย-อเมริกัน(ฟุลไบรท์)
นวัตกรรมวิจิตร ศรีสอ้าน จากห้องสมุด มสธ.
| ก่อนหน้า |  | วิจิตร ศรีสอ้าน |  | ถัดไป |
| --- | --- | --- | --- | --- |
| จาตุรนต์ ฉายแสง  |  |   รัฐมนตรีว่าการกระทรวงศึกษาธิการ  (9 ตุลาคม พ.ศ. 2549 - 6 กุมภาพันธ์ พ.ศ. 2551) |  | สมชาย วงศ์สวัสดิ์  |
| - |  |   อธิการบดีมหาวิทยาลัยสุโขทัยธรรมาธิราช  (7 มกราคม พ.ศ. 2522 - 7 มกราคม พ.ศ. 2526 7 มกราคม พ.ศ. 2526 - 6 มกราคม พ.ศ. 2530 7 มกราคม พ.ศ. 2530 - 19 พฤศจิกายน พ.ศ. 2530) |  | ศ.ดร.เอี่ยม ฉายางาม |
| - |  | อธิการบดีมหาวิทยาลัยเทคโนโลยีสุรนารี  (27 กรกฎาคม พ.ศ. 2533 - 22 ธันวาคม พ.ศ. 2538  22 ธันวาคม พ.ศ. 2538 - 21 ธันวาคม  พ.ศ. 2542  22 ธันวาคม พ.ศ. 2542 - 31 กรกฎาคม  พ.ศ. 2544) |  | ผศ.ดร.ทวี เลิศปัญญาวิทย์ |
| ด ค กคณะรัฐมนตรีคณะที่ 56 ของไทย |
| --- | --- | --- |
| นายกรัฐมนตรี |  สุรยุทธ์ จุลานนท์  |  |
| รองนายกรัฐมนตรี |  หม่อมราชวงศ์ปรีดิยาธร เทวกุล  โฆสิต ปั้นเปี่ยมรัษฎ์  ไพบูลย์ วัฒนศิริธรรม  สนธิ บุญยรัตกลิน  |  |
| สำนักนายกรัฐมนตรี |  ทิพาวดี เมฆสวรรค์  ธีรภัทร์ เสรีรังสรรค์  ประสิทธิ์ โฆวิไลกูล  |  |
| กลาโหม |  บุญรอด สมทัศน์  |  |
| การคลัง |  หม่อมราชวงศ์ปรีดิยาธร เทวกุล  ฉลองภพ สุสังกร์กาญจน์  สมหมาย ภาษี  |  |
| การต่างประเทศ |  นิตย์ พิบูลสงคราม  สวนิต คงสิริ  |  |
| การท่องเที่ยวและกีฬา |  สุวิทย์ ยอดมณี  ณัฐ อินทรปาณ  |  |
| การพัฒนาสังคมและความมั่นคงของมนุษย์ |  ไพบูลย์ วัฒนศิริธรรม  พลเดช ปิ่นประทีป  |  |
| เกษตรและสหกรณ์ |  ธีระ สูตะบุตร  รุ่งเรือง อิศรางกูร ณ อยุธยา  |  |
| คมนาคม |  ธีระ ห้าวเจริญ  สรรเสริญ วงศ์ชะอุ่ม  |  |
| ทรัพยากรธรรมชาติและสิ่งแวดล้อม |  เกษม สนิทวงศ์ ณ อยุธยา  ยงยุทธ ยุทธวงศ์ †  |  |
| เทคโนโลยีสารสนเทศและการสื่อสาร |  สิทธิชัย โภไคยอุดม  โฆสิต ปั้นเปี่ยมรัษฎ์ †  |  |
| พลังงาน |  ปิยสวัสดิ์ อัมระนันทน์  |  |
| พาณิชย์ |  เกริกไกร จีระแพทย์  อรนุช โอสถานนท์  |  |
| มหาดไทย |  อารีย์ วงศ์อารยะ  สุรยุทธ์ จุลานนท์  บัญญัติ จันทน์เสนะ  ธีรวุฒิ บุตรศรีภูมิ  |  |
| ยุติธรรม |  ชาญชัย ลิขิตจิตถะ  |  |
| แรงงาน |  อภัย จันทนจุลกะ  |  |
| วัฒนธรรม |  ไขศรี ศรีอรุณ  |  |
| วิทยาศาสตร์และเทคโนโลยี |  ยงยุทธ ยุทธวงศ์  |  |
| ศึกษาธิการ |  วิจิตร ศรีสอ้าน  วรากรณ์ สามโกเศศ  |  |
| สาธารณสุข |  มงคล ณ สงขลา  มรกต กรเกษม  วัลลภ ไทยเหนือ  |  |
| อุตสาหกรรม |  โฆสิต ปั้นเปี่ยมรัษฎ์  ปิยะบุตร ชลวิจารณ์  |  |
 รัฐมนตรีช่วยว่าการ  † : รักษาการแทน  พ้นจากตำแหน่ง 
| ด ค กอธิการบดีมหาวิทยาลัยสุโขทัยธรรมาธิราช |
| --- | --- |
อธิการบดี:  วิจิตร ศรีสอ้าน(1-3)  เอี่ยม ฉายางาม (1-3)  ทองอินทร์ วงศ์โสธร  ปรัชญา เวสารัชช์  ปราณี สังขะตะวรรธน์ (1)  สมจินต์ สันถวรักษ์  ชัยเลิศ พิชิตพรชัย  สมจินต์ สันถวรักษ์  ภาณุมาศ ขัดเงางาม  ประสาท สืบค้า  ปราณี สังขะตะวรรธน์ (2)  มานิตย์ จุมปา 
ตัวเอียง หมายถึง รักษาราชการแทน
| ด ค กอธิการบดีมหาวิทยาลัยเทคโนโลยีสุรนารี |
| --- | --- |
วิจิตร ศรีสอ้าน • ทวี เลิศปัญญาวิทย์ • ประสาท สืบค้า
ประเทศเยอรมนีในโอลิมปิกฤดูร้อน 1900

| ประเทศเยอรมนี ในโอลิมปิกฤดูร้อน 1900 |
| --- | --- |

รหัสประเทศ: GER
ณ ปารีส, ประเทศฝรั่งเศส 14 พฤษภาคม ค.ศ. 1900 (1900-05-14) – 28 ตุลาคม ค.ศ. 1900 (1900-10-28)
นักกีฬา: 76 คน  ใน 10 ชนิดกีฬา
เหรียญ อันดับ 7:  ทอง 4 เงิน 3 ทองแดง 2 รวม 9 
การเข้าร่วมแข่งขันโอลิมปิกฤดูร้อน (ภาพรวม)
1896 1900 1904 1908 1912 1920–1924 1928 1932 1936 1948 1952 1956–1988 1992 1996 2000 2004 2008 2012 2016 2020 2024
การเข้าร่วมในนามของชาติอื่น
โอลิมปิกซ้อน 1906    ซาร์ (1952)  เยอรมนี (1956–1964)  เยอรมนีตะวันออก (1968–1988)  เยอรมนีตะวันตก (1968–1988)
ประเทศเยอรมนี เข้าร่วมแข่งขันกีฬาโอลิมปิกฤดูร้อนครั้งที่ 2 ค.ศ. 1990 (พ.ศ. 2443) ณ กรุงปารีส ประเทศฝรั่งเศส ระหว่างวันที่ 14 พฤษภาคม - 28 ตุลาคม พ.ศ. 2447 คณะกรรมการโอลิมปิกแห่งชาติเยอรมนีได้ส่งทีมนักกีฬาที่ผ่านการคัดเลือกทั้งหมด 76 คน เข้าร่วมแข่งขันใน 10 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 4 เหรียญทอง 3 เหรียญเงิน และ 2 เหรียญทองแดง รวมทั้งหมด 9 เหรียญ
นักกีฬาที่ได้รับเหรียญรางวัล

บทความหลัก: สรุปเหรียญโอลิมปิกฤดูร้อน 1900
| เหรียญ | นักกีฬา | กีฬา | รายการ |
| --- | --- | --- | --- |

| 1 ! ทอง | Ernst Hoppenberg |  ว่ายน้ำ | Men's 200m backstroke |
| 1 ! ทอง | Germania Ruder Club, Hamburg |  เรือพาย | Coxed four |
| 1 ! ทอง | Deutscher Schwimm Verband Berlin |  ว่ายน้ำ | men's 200m team swimming |
| 1 ! ทอง | Georg Naue  Heinrich Peters  Ottokar Weise  Paul Wiesner |  เรือใบ | 1-2 ton race 2 |
| 2 ! เงิน | Karl Duill |  จักรยาน | points race |
| 2 ! เงิน | Georg Naue  Heinrich Peters  Ottokar Weise  Paul Wiesner |  เรือใบ | open class |
| 2 ! เงิน | SC 1880 Frankfurt |  รักบี้ | men's competition |
| 3 ! ทองแดง | Favorite Hammonia |  เรือพาย | Coxed four |
| 3 ! ทองแดง | Ludwigshafener Ruderverein |  เรือพาย | Coxed four |